RUSSKE/2024/0491 Košice 01. 09. 2024

**Informácia pre žiadateľov**

**o uznanie dokladov o vzdelaní na účel pokračovania v štúdiu**

 Proces uznávania rovnocennosti dokladov vydaných zahraničnými školami – nostrifikácia, sa riadi:

1. Zákonom č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov.
2. Zákonom č. 71/1967 Zb. o správnom konaní (správny poriadok) v znení neskorších predpisov.
3. Príslušnými medzinárodnými zmluvami a inými predpismi (napr.: zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov.
4. Ďalšie informácie nájdete na stránke [www.minedu.sk](http://www.minedu.sk) – Uznávanie dokladov o vzdelaní zo zahraničia (Stredisko uznávania dokladov o vzdelaní pri Ministerstve školstva, vedy, výskumu a športu SR).

 Žiadosť možno podať prostredníctvom formulára, ktorý je zverejnený na stránke Regionálny úrad školskej správy v Košiciach (ďalej len regionálny úrad) ako Príloha č. 1 spolu s požadovanými prílohami – <https://www.russ-ke.sk/948-sk/nostrifikacie-uznanie-dokladov-o-vzdelani/>.

 Regionálny úrad posúdi žiadosť. Ak žiadosť nemá predpísané náležitosti konanie sa preruší a vyzve sa žiadateľ na doplnenie chýbajúcich dokladov alebo odstránenie nedostatkov žiadosti.

 Výška správneho poplatku - Príloha zákona č. 145/1995 Z. z. o správnych poplatkoch:

1. Uznanie dokladu o vzdelaní na iné účely ako na účel výkonu regulovaného povolania, ak Slovenská republika má uzavretú medzinárodnú zmluvu o vzájomnom uznávaní rovnocennosti dokladov o vzdelaní so štátom, v ktorom bol doklad nadobudnutý - **7,00 €**;
2. Uznanie dokladu o vzdelaní na iné účely ako na účel výkonu regulovaného povolania, ak Slovenská republika nemá uzavretú medzinárodnú zmluvu o vzájomnom uznávaní rovnocennosti dokladov o vzdelaní so štátom, v ktorom bol doklad nadobudnutý - **40, 00 €.**

 Ak sú splnené podmienky na uznanie dokladu o vzdelaní, regionálny úrad rozhodne o uznaní dokladu o vzdelaní. Konanie sa začína dňom doručenia žiadosti.

**Kontaktné osoby:**

**PhDr. Júlia Polačeková Sekretariát:**

055/32 26 614 055/32 26 602

e-mail:  julia.polacekova@russ-ke.sk e-mail:  veronika.danielova@russ-ke.sk

Žiadosti sa vybavujú v čase úradných hodín regionálneho úradu pre nostrifikácie:

<https://www.russ-ke.sk/151-sk/kontakty/>.

 Mgr. Pavol Hamrák

 riaditeľ